ໃນວັນທີ 27 ເມສາ 2018 ທີ່ຫໍປະຊຸມແຫ່ງຊາດ ນະຄອນຫລວງວຽງຈັນ, ກອງເລຂາຄະນະຊີ້ນຳ ລະດັບຊາດ ວ່າດ້ວຍ ການຈັດຕັ້ງປະຕິບັດ ເປົ້າໝາຍການພັດທະນາ ແບບຍືນຍົງ ຮ່ວມກັບອົງການ ສະຫະປະຊາຊາດ ໄດ້ຈັດກອງປະຊຸມປຶກສາຫາລື ກ່ຽວກັບ ຜູ້ມີສ່ວນຮ່ວມ ໃນການຈັດຕັ້ງປະຕິ ບັດເປົ້າໝາຍການ ພັດທະນາແບບຍືນຍົງ, ໂດຍການກ່າວເປີດກອງປະຊຸມຂອງ ທ່ານ ນາງ ຄຳເພົາ ເອີນທະວັນ ຮອງລັດຖະມົນຕີ ກະຊວງການຕ່າງປະເທດ ແລະ ທ່ານ ນາງ ກາຣີນາ ອີມໂມເນັກ ຜູ້ປະສານງານ ອົງການສະຫະປະຊາຊາດ ປະຈຳ ສປປ ລາວ, ທັງເປັນຜູ້ຕາງໜ້າ ອົງການສະຫະປະຊາຊາດ ເພື່ອການພັດທະນາ, ມີຕາງໜ້າ ຈາກບັນດາກະຊວງ, ອົງການຈັດຕັ້ງອ້ອມຂ້າງ, ຜູ້ຕາງໜ້າຈາກ 17 ແຂວງທົ່ວປະເທດ, ອົງການຈັດຕັ້ງສາກົນ ພ້ອມດ້ວຍ ພາກສ່ວນກ່ຽວຂ້ອງ ເຂົ້າຮ່ວມ.
ກອງປະຊຸມດັ່ງກ່າວ, ແມ່ນຈັດຂຶ້ນ ເພື່ອປຶກສາຫາລື ແລະ ຊຸກຍູ້ໃຫ້ທຸກພາກສ່ວນ ໄດ້ປະກອບຄຳຄິດຄຳເຫັນ ໃສ່ຮ່າງບົດລາຍງານ ແຫ່ງຊາດແບບສະໝັກໃຈ, ເຊິ່ງເປັນສະບັບທຳອິດ ຂອງ ສປປ ລາວ ທີ່ຈະນຳໄປລາຍງານ ຕໍ່ກອງປະຊຸມເວທີການເມືອງລະດັບສູງ ຂອງອົງການສະຫະປະຊາຊາດ ໃນກາງເດືອນກໍລະກົດ 2018 ທີ່ນິວຢອກ, ປະເທດ ສະຫະລັດອາເມລິກາ.
ໃນກອງປະຊຸມດັ່ງກ່າວ, ຍັງໄດ້ຮັບຟັງລາຍງານ ຄວາມຄືບໜ້າ ຂອງການຈັດຕັ້ງປະຕິບັດ ບັນ ດາເປົ້າໝາຍການພັດທະນາ ແບບຍືນຍົງ ຢູ່ ສປປ ລາວ, ໂດຍໄດ້ຍົກໃຫ້ເຫັນເຖິງ ສະພາບລວມຂອງຜົນສຳເລັດ ທີ່ປະຕິບັດມາໄດ້, ສິ່ງທ້າທາຍ ແລະ ທິດທາງໃນການຈັດຕັ້ງປະຕິບັດ ເປົ້າໝາຍການພັດ ທະນາແບບຍືນຍົງໃນຕໍ່ໜ້າ.
ໂຄສະນາ